|  |  |
| --- | --- |
|  |  |
|  |
| **KAUNO MIESTO SAVIVALDYBĖS ADMINISTRACIJOS DIREKTORIUS** |
| **ĮSAKYMAS** |
| **DĖL UAB „INSERVIS“ SKYRIMO DAUGIABUČIO GYVENAMOJO NAMO VILNIAUS G. 68 BENDROJO NAUDOJIMO OBJEKTŲ ADMINISTRATORE** |
| 2014 m. rugpjūčio 11 d. Nr. A-2166 |
| Kaunas |

Pakeista 2014-12-08 įsakymu Nr. A-[3433](a143433.docx)

Vadovaudamasis Lietuvos Respublikos vietos savivaldos įstatymo 29 straipsnio 8 dalies 2 punktu, Lietuvos Respublikos civilinio kodekso 4.84 ir 4.85 straipsniais, Bendrojo naudojimo objektų administratoriaus atrankos ir skyrimo tvarkos aprašu, patvirtintu Lietuvos Respublikos Vyriausybės 2013 m. birželio 20 d. nutarimu Nr. 567 ,,Dėl Bendrojo naudojimo objektų administratoriaus atrankos ir skyrimo tvarkos aprašo patvirtinimo“, Lietuvos Respublikos Vyriausybės 2001 m. gegužės 23 d. nutarimo Nr. 603 „Dėl Butų ir kitų patalpų savininkų bendrosios nuosavybės administravimo pavyzdinių nuostatų patvirtinimo“ 2.2 papunkčiu, Kauno miesto daugiabučių gyvenamųjų namų bendrojo naudojimo objektų maksimalių administravimo mokesčio tarifų apskaičiavimo tvarkos aprašu, patvirtintu Kauno miesto savivaldybės tarybos 2013 m. balandžio 18 d. sprendimu Nr. T-255 ,,Dėl Kauno miesto daugiabučių gyvenamųjų namų bendrojo naudojimo objektų maksimalių administravimo mokesčio tarifų apskaičiavimo tvarkos aprašo patvirtinimo“, Kauno miesto savivaldybės administracijos direktoriaus 2014 m. birželio 12 d. įsakymu Nr. A-1672 „Dėl UAB „Inservis“ įrašymo į Asmenų, pretenduojančių teikti daugiabučių namų bendrojo naudojimo objektų administravimo paslaugas Kauno miesto savavaldybės teritorijoje, sąrašą“ ir atsižvelgdamas į Kauno miesto savivaldybės administracijos Butų ir kitų patalpų savininkų Vilniaus g. 68 balsavimo raštu balsų skaičiavimo komisijos 2014 m. liepos 29 d. protokolą Nr. 04-7-177:

1. S k i r i u penkeriems metams UAB ,,Inservis“ (buveinė Palangos g. 4, 01402 Vilnius, įmonės kodas 126180446, duomenys kaupiami ir saugomi Juridinių asmenų registre, PVM mokėtojo kodas LT 261 804 419) daugiabučio namo Vilniaus g. 68 (namo naudingasis plotas – 614,32 kv. m., gyvenamosios paskirties patalpos – 8, negyvenamosios paskirties patalpos – 2) bendrojo naudojimo objektų administratore (toliau – administratorius).

2. N u s t a t a u, kad:

~~2.1. bendrojo naudojimo objektų administravimo tarifas – 0,12 Lt už 1 kv. m (su PVM);~~

2.1. bendrojo naudojimo objektų administravimo tarifas – 0,12 Lt (0,0348 Eur) už 1 kv. m (su PVM);

2.2. administratoriaus įgaliojimai pasibaigia suėjus 1 punkte nurodytam terminui arba Lietuvos Respublikos civilinio kodekso 4.84 straipsnio 10 dalyje numatytais atvejais.

3. Šis įsakymas gali būti skundžiamas Lietuvos Respublikos administracinių bylų teisenos įstatymo ar Lietuvos Respublikos civilinio proceso kodekso nustatyta tvarka.

|  |  |  |
| --- | --- | --- |
| Administracijos direktorius |  | Dainius Ratkelis |